નીરો સહિત જેમને પણ આ પ્રકારનો વિસ્ફોટક પદાર્થ મળ્યો છે તે તમામ ટ્રમ્પના ટીકાકાર છે. તેમણે મીડિયા અને જાહેર સમારંભોમાં ટ્રમ્પની નીતિઓની આકરી ટીકા કરેલી છે. પોલીસને નીરોને વિસ્ફોટક પેકેટ મળ્યું તેની જાણ બુધવારે સાંજે થઈ હતી. એક્ટરની પોતાની માલિકીની રેસ્ટોરાં ટ્રીબેકા ગ્રીલમાં આ પાર્સલ મોકલાયું હતું. હજુ પોલીસ એ શોધી શકી નથી કે હિલેરી અને ઓબોમાને પાર્સલ કોણે મોકલ્યું હતું, ત્યાં નીરોને પણ આ પ્રકારની ધમકી મળી છે. ન્યૂયોર્ક પોલીસ ડિપાર્ટમેન્ટને આ પાર્સલ મોકલી અપાયું હતું. તેની અંદરની સામગ્રી વિશે તપાસ થઈ રહી છે. નીરોના નામેજ આ પેકેટ મોકલાયું હતું. ટાઈમ વોર્નરમાં પણ આવું જ પેકેટ ગયું છે. સીએનએનને પણ આ પ્રકારની ધમકી મળી છે.